經數:一五四四

經名:阿毘達磨發智論卷第二十

頁數:一○三一

上       欄

邊際. 此中眼識所受所了別名所見. 有於所

見. 唯有所見. 有於所見非唯有所見. 誰於所

見. 唯有所見. 謂於眼識所1受所了別. 不起

煩惱. 誰於所見非唯有所見. 謂於眼識所受

所了. 起諸煩惱. 耳識所受所了別名所聞. 有

於所聞唯有所聞. 有於所聞非唯有所聞. 誰

於所聞. 唯有所聞. 謂於耳識所受所了別. 不

起煩惱. 唯於所聞非唯有所聞. 謂於耳識所

受所了別. 起諸煩惱. 鼻舌身三識所受所

了別名所覺. 有於所覺唯有所覺. 有於所覺

非唯有所覺. 誰所覺唯有所覺. 謂於三識所

受所了別. 不起煩惱. 誰於所覺非唯有所覺.

謂於三識所受所了別. 起諸煩惱. 意識所受

所了別名所知. 有於所知唯有所知. 有於所

知非唯有所知. 誰於所知. 唯有所知. 有於意

識所受所了別. 不起煩惱. 誰於所知. 非唯有

所知. 謂於意識所受所了別. 起諸煩惱. 由彼

於所見聞覺知. 唯有所見聞覺知. 不起煩惱

其無此故無有彼. 謂不起貪瞋癡. 由其無彼

故. 無近無遠. 無二中間. 謂於欲界色無色界.

皆無生處. 由如是理. 便得至苦邊際. 苦者.

謂五取蘊. 此苦邊際卽是棄捨一切所依. 愛

盡離染永滅涅槃

3醫泥及謎泥    □鋪達□鋪

勿希應喜寂    遍離至苦邊

如是一頌. 重顯經中. 佛爲護世二王作蔑戾

車語說四聖諦等. 彼便領會. *醫泥者. 顯苦

聖諦. 謎泥者. 顯集聖諦. □鋪者. 顯滅聖

中         欄

諦. 達□鋪者. 顯道聖諦. 勿希者. 勸彼勿希心

欲界色無色界. 應喜者. 勸彼若聞佛證菩提

法. 是善說僧修妙行色無常. 受想行識無常.

善施設苦諦. 善施設集滅道諦. 應生歡喜. 應

寂者. 勸彼若起貪瞋癡時. 應寂等寂最極寂

靜. 應遍離者. 勸勵彼心應離欲界色無色界.

至苦邊者. 謂彼若能如是. 便得至苦邊際. 苦

邊際言4義如前說

知身如聚沫    亦覺同陽焰

斷魔花小花    不見死王使

知身如聚沫者. 謂如實知身如聚沫. 無力虛

劣不可撮磨. 亦覺同陽焰者. 謂如實覺身同

陽焰. 因熱惱生. 遷流不住. 斷魔花小花者. 魔

有四種. 謂煩惱魔. 蘊魔. 死魔. 自在天魔. 應

知此中說煩惱魔. 見所斷者. 名魔花. 修所斷

者. 名小花於彼棄捨永斷名斷. 不見死王使

者. 無常能滅. 名曰死王. 老死迫逐. 稱死王

使

觀住覺近遠     應喜諸業無

知世有興衰     善心普解脫

觀住者. 謂應觀察. 住有三種. 一空. 二無願.

三無相. 覺近遠者. 覺謂覺慧. 聰明委具. 於內

外境. 應正生地. 應喜者. 謂若聞說佛證菩提

法. 是善說僧修妙行色無常. 受想行識無常.

善施設苦諦. 善施設集滅道諦. 應生歡喜. 諸

業無者. 謂不成就. 能感後生身語意業. 知世

有興衰者. 知謂了達. 世謂五取蘊. 興衰謂生

滅. 卽是隨觀有漏五蘊有起盡義. 善心者. 謂

決擇心. 善巧心. 調柔心. 普解脫者. 謂於諸趣

下          欄

諸有諸生. 已解脫. 遍解脫. 極解脫

雖脫而墜墮    □□復來還

得安仍樂樂    乘樂至樂所

雖脫者. 謂諸外道. 雖脫欲界. 而墜墮者. 謂彼

而墜色無色界生. 及墮彼受生貪. □□復來

還者. 謂彼於順五下分結. 雖少分斷. 而餘多

故. 後必起貪. 還生欲界. 得安者. 安謂有餘依

涅槃界. 諸阿羅漢. 已證故名得. 仍樂樂者. 樂

謂無餘依涅槃界. 彼□欣[&FFFF]#故名樂. 乘樂至

樂所者. 謂乘道樂. 至涅槃樂

無根於地界    無葉亦無枝

彼雄猛脫縛    誰復應5譏毁

6根者. 喩有取識. 地界者. 喩四識住. 如世尊

說. 五種子者. 顯有取識. 地界者. 顯四識住.

葉者. 喩我慢. 如世尊說. 云何燒葉. 謂我慢已

斷已遍知. 枝者. 喩愛. 如世尊說

五妙色宮內   7若有愛枝生

牟尼見彼生    以慧速除斷

諸阿羅漢. 於四識住中. 無牽後有有取之識.

無慢無愛. 故說無根於地界無葉亦無枝. 彼

雄猛者. 謂彼阿羅漢成就. 能成雄猛法故. 亦

名雄猛. 脫縛者. 縛有三種. 謂貪瞋癡. 彼於此

縛. 已解脫. 遍解脫. 極解脫. 誰復應譏毁者.

謂如是類補特伽羅. 唯應稱譽. 不應譏毁. 若

致譏毁. 獲罪無邊. 損壞世間眞福田故. 如世

尊說

若應毁而譽    及應譽而毁

彼口集女禍    必不受安樂

*說一切有部發智論*卷第二十

經數:一五四四

經名:阿毘達磨發智論卷第二十

頁數:一○三二

此        卷        完